《浪淘沙 落花》
清代·万树

春色过清明，花事飘零。夜来风雨葬倾城。枕上泪流还似雨，忒煞多情。

晓起卷帘旌。撩乱红英。满街听得卖花声。我已伤心听不得，况是黄莺。

作者简介：（1630前后—1688）清江苏宜兴人，字红友，又字花农，号山翁。国子监生。康熙十八年起，先后在福建、广东任吴兴祚幕僚。工词曲，曾作传奇及杂剧二十余种。尤精词律。有《词律》、《香胆词》、《拥双艳三种曲》、《璇玑碎锦》等。